Ongelooflik! Kykers dol oor vrou se ‘selfiekoek’Natalie hou die selfiekoek vas (Foto: Sideserfcakes/Instagram) As jy ŉ soettand het, sal dié kunstenaar se talent jou verstom laat. Natalie Sideserf, ŉ koekbak-kunstenaar, het Maandag ŉ video op haar Instagram-profiel, Sideserf Cakes, gedeel. Sy het ŉ hiperrealistiese koek gemaak wat van die nek af boontoe presies soos sy lyk. “Hoop jy het ŉ vreemde Maandag!” het sy in die beskrywing by die plasing gesê wat reeds meer as 2 miljoen keer gekyk is. Die kort video op Instagram wys hoe die jong kunstenaar die koek in verskillende posisies hou: eers voor haarself om die indruk te skep dat dit inderdaad haar gesig is, en dan langs haar sodat mens die verskil kan sien. ŉ Stuk van die koek is ook op die voorkop van haar skepping verwyder sodat mens kan sien dit is inderdaad ŉ koek. Kykers loof haar kreatiwiteit. “Dit is mal!” skryf een gebruiker. “Om ŉ koek te bak wat presies soos jy lyk is mal. So talentvol!” skryf ŉ ander. Sideserf Cakes het ook ŉ webwerf waar Natalie foto’s van haar skeppings deel en meer inligting verskaf oor hoe sy dié realistiese koeke maak. A post shared by Sideserf Cake Studio (@sideserfcakes)